open-index/open-wikipedia-markdown huggingface dataset:
Մարգարիտա Լուի-Դրեյֆուս

**Մարգարիտա Լուի Դրեյֆուս** (ի ծնե՝ **Մարգարիտա Օլեգովնա Բոգդանովա**, ), ֆրանսիացի գործարարուհի, Եվրոպայի ամենահարուստ կանանցից մեկը՝ 3,4 միլիարդ դոլար կարողությամբ, աշխարհի ամենահարուստ ռուս կինը, Շվեյցարիայի քաղաքացի։ Մարսելի «Օլիմպիկ» ֆուտբոլային թիմի նախկին մեծամասնական սեփականատեր։ Louis Dreyfus Company կոնգլոմերատի տնօրենների խորհրդի նախագահ։ Գործարար ամուսնու՝ Ռոբերտ Լուիս Դրեյֆուսի մահից հետո ժառանգել է նրա կարողությունը։

## Կենսագրություն
Ծնվել է 1962 թվականին Լենինգրադի աղքատ ընտանիքում։ Ինչպես ասում Լուի Դրեյֆուսը, նրա ծնողները մահացել են գնացքի վթարից, երբ նա դեռ 10 տարեկան էր։ Սանկտ Պետերբուրգի Fontanka ինտերնետային հրատարակությունը 2016 թվականին իրականացրել է սեփական հետաքննությունը, որի համաձայն՝ Լուի Դրեյֆուսի ծնողները՝ բազմիցս դատապարտված Օլեգ Իվանովը և Նատալյա Բոգդանովան, ձերբակալվել են 1966 թվականին, այդ ժամանակ Լուի Դրեյֆուսը մանկատանն էր։

1980-ականներին նա ամուսնացել է շվեյցարացի ուսանողի հետ և տեղափոխվել Ցյուրիխ։ Աշխատել է բիզնես ֆիրմայում որպես օգնական։ 1989 թվականին հանդիպել է Ռոբերտ Լուի Դրեյֆուսին, ում հետ ամուսնացել է 1992 թվականի մայիսի 15-ին։ Ունի երեք երեխա։ 1992 թվականին ծնվել է Էրիկը, իսկ 1998 թվականին՝ երկվորյակները՝ Մորիսը և Սիրիլը։ Տիրապետում է հինգ լեզուների՝ ռուսերեն, ֆրանսերեն, իտալերեն, անգլերեն և գերմաներեն։ Երբ Ռոբերտ Լուի Դրեյֆուսը մահացավ լեյկոզից 2009 թվականի հուլիսի 4-ին, նա ժառանգեց Louis Dreyfus Group-ը, ընտանեկան ընկերությունը, որը հիմնադրվել էր 1851 թվականին, ինչպես նաև Օլիմպիկ ֆուտբոլային ակումբը (Մարսել)։ Մարգարիտան ներկայումս փաստացի ամուսնացած է բանկիր Ֆիլիպ Հիլդենբրանդի հետ։ Զույգը ունի երկվորյակ դուստրեր՝ Արինա Գիլդենբրանդ և Իզաբելլա Գիլդենբրանդ (ծնված 2016 թվականի մարտի 20-ին)։

2020 թվականի նոյեմբերին Լուի Դրեյֆուսի կարողությունը Forbes-ի կողմից գնահատվել է 5,6 միլիարդ դոլար։ Միևնույն ժամանակ հայտնի դարձավ, որ Louis-Dreyfus-ը, ով ուներ հացահատիկի վաճառող Louis Dreyfus Group-ի 96% բաժնետոմսերը, պայմանավորվածություն է ձեռք բերել ընկերության 45%-ը վաճառել ADQ Աբու Դաբի սուվերեն հարստության հիմնադրամին։ Նպատակն է մարել մոտ 1 միլիարդ դոլարի պարտքերը, որոնք գոյացել են ամուսնու մահից հետո ակտիվների միավորման արդյունքում։

## Ծանոթագրություններ

## Արտաքին հղումներ
* http://www.kp.ru/daily/26511.3/3379278/
*САМАЯ БОГАТАЯ РОССИЯНКА ЖИВЁТ ВО ФРАНЦИИ
* Louis Dreyfus 

Կատեգորիա:Ֆրանսիացի գործարարներ
Կատեգորիա:Մոսկվայի պետական համալսարանի շրջանավարտներ
Կատեգորիա:Բիզնեսի կառավարիչներ
Կատեգորիա:Շվեյցարացի գործարարներ
Էմանուելա դե Պաուլա

**Էմանուելա դե Պաուլա** (, ), բրազիլացի թոփ մոդել։

Էմանուելան մուլատ է․ հայրը սևամորթ է, մայրը՝ սպիտակամորթ։ Ինչպես հենց ինքը՝ դե Պաուլան է նշում, բրազիլացի սևամորթ սակավաթիվ մոդելներից մեկն է։ Կարիերան սկսել է մանուկ հասակից․ ինը տարեկանում նկարահանվել է տեղի սուպերմարկետի գովազդում, տասնհինգ տարեկանում էլ մասնագիտական առաջին գործարքն է կնքել (ֆրանսիական Marilyn Agency գործակալության հետ)։ 2005 թվականից մասնակցել է Ralph Lauren-ի, Zac Posen-ի, Bill Blass-ի նյույորքյան ցուցադրություններին։ 2009 թվականից տեղ է գրավել աշխարհի ամենաբարձր վարձատրվող մոդելների լավագույն տասնյակում։

Տարբեր ժամանակներում դե Պաուլան մասնակցել է Ralph Lauren-ի, Bill Blass-ի, Zac Posen-ի, Shiatzy Chen-ի, Alexandre Herchcovitch-ի, Colcci-ի, Diane von Furstenberg-ի, Jennifer Lopez-ի, Sweetface-ի, Kenneth Cole-ի, Lacoste-ի, Rebecca Taylor-ի, Salinas-ի, Tommy Hilfiger-ի, Yigal Azrouël-ի, Cavalera-ի, DKNY-ի, GAP-ի, Hush Puppies-ի, MAC-ի, Sephora-ի, Top Shop-ի և նորաձևության այլ տների դիզայներների կազմակերպած ցուցադրություններին։

2008, 2010 և 2011 թվականներին հրավիրվել է մասնակցելու «Victoria’s Secret» ընկերության ամփոփիչ ցուցադրություններին։ 2009 թվականին էլ նկարահանվել է «Pirelli» օրացույցի համար։

## Անձնական տվյալներ
Հասակը՝ 176 սմ

կուրծքը՝ 84 սմ

գոտկատեղը՝ 60 սմ

կոնքերը՝ 87 սմ

## Ծանոթագրություններ

## Արտաքին հղումներ
* Պրոֆիլը Fashion Model Directory կայքում 
* Պրոֆիլը models.com կայքում 

Կատեգորիա:Ապրող անձինք
Կատեգորիա:Բրազիլացի մոդելներ
Կատեգորիա:Մոդելներ
Սպանդանոց (Րաֆֆի)

**Սպանդանոց պատմվածք,** Րաֆֆու արևմտահայության կյանքը ներկայացնող գործերից, որը գրել է 1872 թվականին վերջին կամ 1873թ Թիֆլիսում։ Րաֆֆու եղբոր որդի Սողոմոն Մելիք-Հակոբյանը վկայում է, որ ատմվածքում նկարագրված դեպքերը, ինչպես վկայում է, որայս պատմվածքը կապ ունի հեղինակի անձնական վշտի հետ։ Նա գրում է, որ «Սպանդանոցի» գրության շարժառիթ է հանդիսացել Րաֆֆու կրտսեր եղբոր՝ Արշակի մահը։

## Տպագրման պատմություն
Շիրվանզադեն իր հուշերում ակնարկում է, որ Արծրունուն վերաբերող դիպվածի պատճառով պատմվածքը «Մշակում» չի հրապարակվել։ «Սպանդանոցը» պետք է մտներ «Փունջի» երրորդ հատորի մեջ, բայց վերջինս չտպագրվելու հետևանքով մնացել է անտիպ։
«Սպանդանոցը» առաջին անգամ տպագրվում է հեղինակի այրու՝ Աննա Րաֆֆիի նախաձեռնությամբ։ 1890, «Հանդես գրականական և պատմականի» մեջ, ապա «Վիպակներ և պատկերներ» ժողովածուի առաջին հատորում։

## Սյուժե
Պատմվածքը երկու պանդուխտ եղբայրների մասին է։ Ավագ եղբայըը խնամք էր տանում հայրենիքում ապրող իր ծնողների և եղբոր ուսման համար, ով հիվանդացել էր։ Ավագ եղբայրը շատ էր մտահոգվում կրտսեր եղբոր առողջությամբ, ով հեռու լինելով հայրենի օջախից, հեռու ծնողի հոգատարությունից՝ տանջվում էր հիվանդությունից։ Առավոտյան եղբայրը սպասում էր բժշկի այցելությանը, ով ուշանում էր, և եղբայրը իրեն է մեղադրում, որ գումարը նախապես չի վճարել և այդ է ուշացման պատճառը։ Նա բժշկին է տալիս իր վերջին տասը ռուբլանոց թղթադրամը և հրավիրում հիվանդ եղբոր մոտ։ Այդ ժամանակ նրանց այցի էր եկել նաև իրենց ծանոթներից մի հայ բժիշկ։ Երկու բժիշկներն էլ խորհուրդ են տալիս հիվանդին տեղափոխել հիվանդանոց։ Հիվանդը՝ լսելով հիվանդանոց տարվելու լուրը՝ սարսափում է, քանի որ շատ էր լսել բժիշկների տգիտության մասին։ Սխալ բուժումը պատճառ է հանդիսանում նրա թուլանալու, միջանցքում ընկնելուն։ Նա այդ պահին զրկված էր բժիշկների խնամատարությունից և իր մոտ էր միայն մեկ այլ հիվանդ՝ Մարտիրոսը, որին էլ հայտնում է իր սպասվող մահվան մասին և խնդրում փոխանցել եղբորը, որ մորը չհայտնի իր մահվան լուրը և ավանդում է հոգին։

Առավոտյան տեսակցության եկած եղբորը հայտնում են, որ հիվանդի հետ ամեն ինչ լավ է և տեսակցության կարող է գալ կիրակի, այնինչ եղբոր դին արդեն դիահերձարանում էր։ Կիրակի այցելության գնացած եղբորը ցույց են տալիս երիտասարդ եղբոր սառած, այլանդակված մարմինը։ Երբ հնչում է երիտասարդի արդար բողոքը, թե դա հիվանդանոց չէ, այլ՝ սպանդանոց, նրան մխիթարում են, որ փոքր ինչ ուշանալու դեպքում նրան այլևս վիճակված չէր լինելու վերջին հրաժեշտը տալու։ Ուշաթափ լինելու պատճառով նա այդպես էլ չի լսում բժշկի այդ խոսքերը։

## Հրատարակություն
Սպանդանոցը առաջին անգամ հրատարակվել է Րաֆֆու «Երկերի ժողովածուի» եռահատոր հրատարակության առաջին հատորում (Երևան, 1949, էջ 483)։

## Թարգմանություն
1891 թվականին Դավիթ Տեր-Դավթյանի թարգմանությամբ «Սով», «Անբախտ Հռիփսիմեն» պատմվածքների հետ «Սպանդանոցը» հրապարակվում է հեղինակի «Մի քանի պատմվածքներ» վերնագրով Վրացերեն ժողովածուի մեջ (Թիֆլիս, 1891, էջ 53)։
Արտատպվել է «Հանդես գրակականական և պատմական» գրքի չորրորդ հատորում (Մոսկվա, 1890, էջ 1)։

## Ծանոթագրություններ

Կատեգորիա:1872 ստեղծագործություններ
Կատեգորիա:Վիքիպեդիա:ԵՊՀ ԻՄ հոդվածներ 2023
Կատեգորիա:Րաֆֆու պատմվածքներ
Գեղեցիկ Վարթիկը

**Գեղեցիկ Վարդիկ**, պատմվածք, Րաֆֆու՝ 1872 թվականին գրված, պարսկահայ կյանքը ներկայացնող գործերից։

## Բնութագիր
«Գեղեցիկ Վարդիկ» պատմվածքով Րաֆֆին արձագանքում է տվյալ ժամանակաշրջանի սոցիալական և ազգային-քաղաքական խնդիրներին։ Պատմվածքը ներկայացնում է  պարսկական ավատատիրական իրականությունը, հայ գյուղացիության ստրկական կյանքը։ Հայ շինականների անմխիթար կյանքի թեման Րաֆֆուն հետաքրքրել է երիտասարդության տարիներից սկսած։

## Տպագրման պատմություն
Րաֆֆու՝ պարսկահայության կյանքը ներկայացնող լավագույն ստեղծագործություններից է «Գեղեցիկ Վարդիկ» պատմվածքը, որը գրել է 1872թ․ ապրիլ-մայիս ամիսներին, Թիֆլիսում։ Առաջին անգամ հրապարակվել է «Մշակի» նույն թվականի հունիսի 1-ի, և 8-ի համարներում, իսկ հետադայում պետք է լիներ «Փունջի» իններորդ հատորում։ Այնուհետև հաջորդաբար լույս են տեսնում նրա մյուս պատմվածքները Մելիքզադե ստորագրությամբ։ Հեղինակի անվան կողքին սովորական դարձան «քանքարավոր», «տաղանդավոր» և նման բառերը։ Երևույթը տրամաբանական ավարտին հասցրեց և դրանով նաև իր իրավացի հաղթանակն ազդարարեց «Մշակը»։ Այս պատմվածքը, թեև Րաֆֆին գրել էր Թիֆլիսում, սակայն նրանցում արծարծված խնդիրները վերաբերում են պարսկահայոց կյանքին։ Դրանք այն տպավորությունների գեղարվեստական արձագանքներն էին, որոնք Րաֆֆին իր հետ Թիֆլիս էր բերել ավատական ու խանական Արևելքից։

## Սյուժե
Պատմվածքի դեպքերը տեղի են ունենում Ատրպատականի Ուրմի նահանգի հայաբնակ գյուղերից մեկում։ Դեպքերի կենտրոնում Հայրապետ անունով մի գյուղացու պատմություն է, որը, ապրելով փոքրիկ կավե խրճիթում, կարողացել էր փոքրիշատե բարեկեցիկ կյանքով ապրել։  Չորս որդիների՝ Խաչոյի, Մաթոսի, Պողոսի և Խուդոյի, նրանց կանանց, իր կին Նազլուի գեղեցկատես աղջկա՝ Վարդիկի օրնիբուն աշխատանքի շնորհիվ նրանք բարեկեցիկ կյանք էին վարում։ Բնատուր գեղեցկության, բարձր հասակի, գեղեցիկ կազմվածքի համար տասնյոթ ամյա Վարդիկը ստացել էր Գեղեցիկ մականունը։ Վարդիկը, ինչպես և իր հասակակից շատ աղջիկներ ստիպված էին ամենօրյա ծանր ու դաժան աշխատանք կատարել խանի մշակության դաշտում։ Ամենօրյա աշխատանքը հսկում էր խանի որդին, ով նաև բաց չէր թողնում մշակների մեջ գեղեցիկ աղջիկներ ընտրելու հնարավորությունը։ Նա օր օրի ավելի է տարվում Վարդիկով և նույնիսկ արհամարհելով նրա քրիստոնյա լինելը, առաջարկություն է անում և մերժվում։ Հերթական աշխատանքային օրվա ավարտին խանի որդին առևանգում է Վարդիկին և սպառնում՝ մերժելու դեպքում հաշվեհարդար տեսնել Վարդիկի ընտանիքից։ Վարդիկը չի համակերպվում իր կարգավիճակի հետ և խանի որդու գոտուց դուրս հանելով կեռ դաշույնը՝ ինքնասպան է լինում՝ չցանկանալով արատավորել իր ընտանիքի անունը։ Վարդիկը հերթական զոհն է դառնում, և պարզ էր, որ ոչ մեկ պատիժ չէր կրելու։ Այդ նույն գիշեր քաղաքի բաղնիքների խողովակներից մեկում նետվում է Գեղեցիկ աղջկա արյունով ներկված դիակը։

## Գաղափարական բովանդակություն
«Գեղեցիկ Վարդիկը» պատմվածքում պատկերված են պարսկական խաների և վերնախավի կամայականությունների ողբերգական հետևանքները։ Պատմվածքում հեղինակը ներկայացնում է ոչ միայն ազգային ճնշման ողբերգական պատկերը, այլև բարձրացնում է ազգային ոգու գաղափարը։ Այդ գաղափարով է դրսևորվել Վարդիկի ողբերգական մահը։

## Ծանոթագրություններ

Կատեգորիա:Վիքիպեդիա:ԵՊՀ ԻՄ հոդվածներ 2023
Կատեգորիա:Րաֆֆու պատմվածքներ
Ֆաբիանա Սեմպրեբոմ

**Ֆաբիանա Սեմպրեբոմ** (*Fabiana Semprebom*, ), բրազիլացի մոդել։ Աշխատակցել է Լուիզա Մոդելս, Supreme, Ֆորդ Մոդելս (Նյու Յորք/Լոս Անջելես), Mega Models (Սան Պաուլու), 1st Option Model Management (Կոպենհագեն), Women Management (Միլան), Ford Models Europe (Փարիզ) գործակալություններին։ Ֆաբիանայի մոդելային տվյալները բացահայտել է սանպաուլուցի մի գործակալ, երբ նա առևտուր անելիս է եղել տեղի հանրախանութներից մեկում։

Սեմպրեբոմը որպես մոդել աշխատել է Դոլչե և Գաբանայի համար, 2007 թվականին ներկայացվել է *[[Vanity Fair]]* ամսագրում, 2010 թվականին էլ մասնակցել է Victoria's Secret ընկերության կազմակերպած նորաձևության ցուցադրությանը։

2005 թվականից ընդգրկված է աշխարհի թոփ մոդելների ցանկում։

## Անձնական տվյալներ
Հասակը՝ 178 սմ,

կուրծքը՝ 86,5 սմ,

գոտկատեղը՝ 61 սմ,

կոնքերը՝ 89 սմ,

մազերի գույնը՝ սև,

աչքերի գույնը՝ շագանակագույն։

## Ծանոթագրություններ

## Արտաքին հղումներ
* Twitter 
* Պրոֆիլը Fashion Model Directory կայքում 
* Պրոֆիլը models.com կայքում 

Կատեգորիա:Բրազիլացի մոդելներ
Կատեգորիա:Մոդելներ
Նովելետ

**Նովելետ** (, բառացի՝ փոքրիկ պատմվածք, < novella – նովել, պատմվածք), քնարապատմողական, դրամատիկ կամ ժանրային փոքրածավալ գործիքային (առավելապես՝ դաշնամուրային) երաժշտական ստեղծագործություն։

Եզրույթը կիրառել է Ռ. Շումանը (8 նովելետ դաշնամուրի համար, op. 21, 1838). անվանումը ծագում է անգլիացի նշանավոր երգչուհի Կլարա Նովելլոյի ազգանունից։

Նովելետի լավագույն նմուշներ են ստեղծել Ն. Գադեն, Յ. Պ. Է. Հարթմանը, Կ. Ռեյնեկեն, Զդենեկ Ֆիբիխը, Ֆրանսիս Պուլենկը (2 նովելետ դաշնամուրի համար), Միլի Բալակիրևը, Ալեքսանդր Գլազունովը, Անատոլի Լյադովը, Ա. Ն. Չերեպնինը, Սեսիլ Շամինադը, Ջորջ Գերշվինը և ուրիշներ։

## Ծանոթագրություններ

Կատեգորիա:Երաժշտագիտություն
Նիրանի

**Նիրանի** (իսկական անունը՝ Հովհաննես Շահրամանյան, ), հայ աշուղ։

## Կենսագրություն
Ծնվել է 1822 թվականին Վաղարշապատում։  Կրթություն ստացել է Մեսրոպ Թաղիադյանի ղեկավարությամբ, սովորել հայերեն, պարսկերեն, թուրքերեն։ Հետագայում աշակերտել է Հովհաննես արքեպիսկոպոս Շահխաթունյանին։ Զբաղվել է ոսկերչությամբ, միաժամանակ հետևել աշուղական արվեստին։

1835 թվականից հորինել է հայերեն և թուրքերեն երգեր, որոնք կատարել է սազի, ապա՝ չոնգուրի նվագակցությամբ։ Նրա հայերեն երգերից մի քանիսը զետեղված են «Նոր քնար Հայաստանի» Տետրակ Գ-ում (1856), Մ. Միանսարյանի «Քնար հայկական» (1868) և Գ. Ախվերդյանի «Հայ աշուղներ» (1903) ժողովածուներում։

## Մատենագիտություն
* «Զանազան երգք պարոն Յովհաննիսի Շահրամանեանց Նիրանի մականուանելոյ» (Մ., 1856, «Նոր քնար Հայաստանի» մատենաշար, Տետրակ Գ)։

Կատեգորիա:Հայ աշուղներ
Կատեգորիա:Ստեղծագործական կեղծանուններ
Ժուլիանա Իմաի

**Ժուլիանա Իմաի** (, ), բրազիլացի մոդել։

Ժուլիանայի նախնիները հայրական գծով պորտուգալացիներ են, մայրական գծով՝ ճապոնացիներ։ Նա որպես մոդել սկսել է աշխատել դեռահասության շրջանից, երբ ընդամենը 13 տարեկան է եղել։ Ներկայումս ամենապահանջված բրազիլացի մոդելներից մեկն է համարվում։ Աշխատել է Dior-ի, Gucci-ի, Dolce & Gabbana-ի, Vogue Paris-ի և հանրահայտ այլ բրենդների համար։ 2007 թվականի մայիս ամսից դարձել է Victoria's Secret-ի հրեշտակներից մեկը՝ փոխարինելով Ժիզել Բունդխենին։

Մասնակցել է Dolce & Gabbana-ի, Gucci-ի, Christian Dior-ի, Ջանֆրանկո Ֆոռեի, Ջորջո Արմանիի, Վիվիեն Վեստվուդի, Բեթսի Ջոնսոնի նորաձևության տների դիզայներների կազմակերպած ցուցադրություններին։ Բացի այդ, եղել է Գվեն Ստեֆանիի և Jay-Z-ի նորաձևության գծերի դեմքը։ Նրա լուսանկարները լույս են տեսել Վոգ, Elle, Maire Claire ամսագրերում։

Իմաին որոշ ժամանակ ապրել է Նյու Յորքում, համագործակցել Ֆորդ Մոդելս գործակալության հետ։ Ապրել ու աշխատել է նաև Փարիզում, Բարսելոնայում, Սիեթլում, Ամստերդամում։

## Անձնական կյանք
Ժուլիանա Իմաին ամուսնացած է եղել։ Ունի մեկ որդի։ Բուդդայականություն է դավանում։

## Ծանոթագրություններ

## Արտաքին հղումներ

* blogspot.com - julianaimai
* Жулиана Имаи на сайте Fashion Model Directory 
* Trabalho até os 35 anos

Կատեգորիա:Մոդելներ
Կատեգորիա:Բրազիլացի մոդելներ
Կատեգորիա:Բնօրինակում անաղբյուր հոդվածներ
Ստեֆանի Նակասյան

**Ստեֆանի Սամուելի Նակասյան** (, ), հայկական ծագմամբ ամերիկացի երգչուհի և մանկավարժ։ «Գրեմմի» մրցանակի դափնեկիր։

## Կենսագրություն
Ստեֆանի Նակասյանը ծնվել է 1954 թվականի օգոստոսի 29-ին Վաշինգտոնում։ Մեծացել է Նյու Յորքի Բրոնքսվիլ քաղաքում։ Սովորել է նվագել դասական դաշնամուր և ջութակ, երգել է երգչախմբերում և սովորել վոկալ։ Սովորել է Հյուսիսարևմտյան համալսարանում (տնտեսագիտություն), ստացել բակալավրի, ապա՝ մագիստրոսի աստիճան։

Մինչև 1981 թվականն աշխատել է Նյու Յորքի և Չիկագոյի խոշորագույն բանկերում՝ որպես ֆինանսական խորհրդատու։

1980-ական թվականներից հանդես է եկել անվանի երաժիշտ Ջ. Հենդրիկսի ջազային խմբում, դարձել առաջատարներից, ամուսնացել խմբի դաշնակահար Օ'Բրայենի հետ։

ԱՄՆ-ի ջազային երաժշտության կենսագրական բառարանում Նակասյանը հիշատակվում է որպես հանրահայտ ջազային երգչուհի Էլլա Ֆիցջերալդի ժառանգորդը և լավագույններից մեկն աշխարհում։

Համագործակցել է ջազի բազմաթիվ հայտնի երաժիշտների հետ։ Ջ. Կալումի «Դիքսիլենդ» խմբի հետ մշտապես մասնակցել է «River Walk», նաև այլ փառատոների։ Համերգներին հանդես է եկել որպես ճանաչված կատարող ջազի կարևոր գործիչների կողքին, այդ թվում՝ Ուրբի Գրինի, Պատրիկ Բրյուս Մեթենիի, Քլարկ Թերիի, Սքոթ Համիլթոնի, Հենք Ջոնսի, Ռոյ Հեյնսի, Ֆիլլի Ջո Ջոնսի և Էնի Ռոսի։ Թողարկել է «Thrush Hour: a Study at the Great Ladies of Jazz» (2006) ալբոմը, ձայներիզներ, 3 ոսկե, 2 պլատինե ձայնասկավառակներ։

Ելույթներ է ունեցել ԱՄՆ-ի, Եվրոպայի, Ճապոնիայի և այլ երկրների ռադիոյով և հեռուստատեսությամբ։

Երաժշտական խմբերին դասավանդում է վոկալ արվեստ, դպրոցներում անցկացնում գործնական պարապմունքներ։

Հեղինակ է ջազային երգեցողության մասին գրքի։ Երկու անգամ արժանացել է «Գրեմմի» մրցանակի։

## Ծանոթագրություններ

## Գրականություն
* 
* 
* 
* 

## Արտաքին հղումներ
* Պաշտոնական կայք

Կատեգորիա:21-րդ դարի ամերիկացի կանայք
Կատեգորիա:Ամերիկահայ երաժիշտներ
Կատեգորիա:Ամերիկացի երաժիշտներ
Կատեգորիա:Բնօրինակում անաղբյուր հոդվածներ
Ապօրինի շինարարություն

**Ապօրինի շինարարություն** (, հայտնի է նաև որպես **ինքնակամ շինարարություն** կամ **անօրինական շինարարություն**), առանց անհրաժեշտ օրինական ) շինարարական աշխատանքներ և դրանց արդյունքը։ Շինհրապարակներում և պատրաստ կառուցներում հնարավոր տեխնիկական վտանգներից բացի ապօրինի շինարարությունը կարող է հանդիսանալ բնապահպանական լուրջ խախտում, երբ աշխատանքները տարվում են պահպանվող տարածքներում, օրինակ՝ արգելոցներում։ Ապօրինի շինությունը կարող է ունենալ նաև լուրջ քաղաքական հետևանքներ, երբ այն կիրառվում է որպես հողերի զավթում կամ այլոց տարածքների ապօրինի բնակեցում (տես՝ ):

Ապօրինի շինարարությունը կարող է լինել ուրբանիզացիայի, գերբնակվածության, անօթևանության և աղքատության համադրություն, և այդ դեպքում արդյունքն են լինելու ծավալվող հետնախորշերը և կեղծ քաղաքները։ Մյուս կողմից, ապօրինի շինարարությունը կարող է պայմանավորված լինել արժեքավոր անշարժ գույքի հետ սպեկուլյացիայով և դրա շահագործմամբ։ Զանգվածային տուրիզմի համար կացարանների (հյուրատներ և այլն) պահանջարկը նման շահարկումների տեսանելի շարժառիթներից է։ Նմանատիպ շարժառիթներ կարող ունենալ նոր հողատարածքներում խոշոր առևտրի կենտրոնների կամ նման օբյեկտների ապօրինի շինարարությունը։

Նույնիսկ գործող շինթույլատվությամբ շինարարությունը կարող լինել կաշառակերության արդյունք, ուստի՝ ապօրինի։

Որոշ դեպքերում պետության կողմից ապօրինի են հայտարարվում օրինական կամ «հանդուրժելի» բնակավայրերը և/կամ առանձին շինությունները՝ ավելի շահութաբեր ներդրումներ կատարելու համար հողատարածք ազատելու կամ քաղաքական դեմոնստրացիայի (տես, օրիինակ, ) նպատակով, երբեմն էլ այդ ամենը կատարվում է բարեկարգման պատրվակով։

## Հայաստանում
Հայաստանում ապօրինի շինությունները համատարած են։ Համաձայն Կադաստրի կոմիտեի ղեկավար Սուրեն Թովմասյանի 2022 թվականի դրությամբ Հայաստանում նախնական տվյալներով առկա է 24 000 ինքնակամ շինություն։

## Ծանոթագրություններ

Կատեգորիա:Բնապահպանական հանցագործություններ
Կատեգորիա:Շինարարության անվտանգություն
Կատեգորիա:Մարդու ապրելավայրեր
Կատեգորիա:Ապօրինի շինարարություն
Կատեգորիա:Շինարարության պատմություն
Կատեգորիա:Անօրինական մասնագիտություններ
Կատեգորիա:Կազմակերպված հանցավորություն
Արթուր Սարկիսյան

**Արթուր Մ. Սարկիսյան** (մայիսի 11, 1960, Լենինական, Հայկական ԽՍՀ, ԽՍՀՄ) հայ կինոպրոդյուսեր ԱՄՆ-ում, «Sarkissian Productions» պրոդյուսերական ընկերության հիմնադիր։ Ամենահայտնի իր կինոնկարներից են «Պիկ ժամ» (1998) և դրա շարունակությունները, «Օտարերկրացին» (2017), «Ֆլեշբեք» (2022), «Իռլանդացին» (2010).

## Կենսագրություն
Արթուր Մ. Սարկիսյանը  ծնվել է մայիսի 11, 1960, Լենինականում, Հայկական ԽՍՀ, ԽՍՀՄ։ Բրիտանիայում մի քանի տարի աշխատել է որպես նորաձևության դիզայներ։ ԱՄՆ տեղափոխվելուց հետո շարունակեց իր կարիերան որպես պրոդյուսեր։ Եղել է «Lotstone Studios» կինոկոմպանիայի գլխավոր տնօրեն. 2020 թվականին եղել է «Script2Screens» սցենարիստների մրցույթի ժյուրիի անդամ, այն մրցույթի, որն ուղղված է սցենարիստների նոր անուններ հայտնաբերելուն.

## Ֆիլմագրություն
**Պրոդյուսեր**

* «Ֆլեշբեք» (2022)
* «Մարդասպանի կոդ» (2021)
* «Դարպաս» (2019)
* «Զզվելին» (2017)
* «Օտարերկրացին» (2017)
* «Պիկ ժամ» (հեռուստասերիալ, 2016)
* «Արծաթե երկինք» (2016)
* «Վեգաս» (սերիալ, 2012—2013)
* «Իռլանդացին» (2010)
* «Ինչպես բանկ թալանել» (2007)
* «Պիկ ժամ 3» (2007)
* «Ռիսկ» (2003)
* «Փայլ» (հեռուսատեսային կինոնկար, 2002)
* «Պիկ ժամ 2» (2001)
* «Պիկ ժամ» (1998)
* «Միայնակ հերոս» (1996)
* «Մինչ քնած էիր» (1995)
* «Ինքնաբուխ այրում» (1990)
* «Բայքեր ծտերը Զոմբի քաղաքում» (1989)
* «Բռնել կենդանի կամ մեռած» (1986)
* «Հանգիստ զովություն» (1986)
* «Բանականութունից դուրս» (1977)

## Ծանոթագրություններ

## Գրականություն
* С.К. Ширинян. Армяне-народ созидатель чужих цивилизаций: 1000 известных армян в мировой истории. -Ер.: Авт. изд., 2014, стр.121, ISBN 978-9939-0-1120-2

## Արտաքին հղումներ
* sarkissianproductions.com 

Կատեգորիա:1960 ծնունդներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոռեժիսորներ
Կատեգորիա:Ամերիկացի ռեժիսորներ
Կատեգորիա:Անձինք այբբենական կարգով
Կատեգորիա:Կինոռեժիսորներ այբբենական կարգով
Կատեգորիա:Մայիսի 11 ծնունդներ
Կատեգորիա:Ռեժիսորներ այբբենական կարգով
Դոնկերվուրթ

**Դոնկերվուրթ**-ը սպորտային մեքենաների հոլանդական արտադրող է, որը արտադրում է գերթեթև քաշով մեքենաներ, որոնք պատրաստվում են ձեռքով։

Ընկերությունը հիմնադրվել է 1978 թվականին հոլանդացի գործարար Ջուպ Դոնկերվուրտի կողմից, ով իր անունը բարձրացրել է որպես սպորտային մեքենաների շատ հաջողակ ընկերության սեփականատեր։

Ընկերությունն արտադրել է տարբեր մոդելներ, ինչպիսիք են Դոնկերվուրթ S7 (1978-1984), Դոնկերվուրթ S8 (1984-1994), Դոնկերվուրթ D10 (1988), որը արտադրվել է Դոնկերվուրթ-ի 10-ամյակի համար և Դոնկերվուրթ D8 (1993-2022) ամենահաջողվածը մոդել։

Ընկերությունը հայտնի է իր բարձր արտադրողականությամբ սպորտային մեքենաներով, որոնց գերթեթև քաշով մեքենաների շնորհիվ որոշ մոդելներ 0-100 կմ/ժ արագության են հասնում 2,8 վայրկյանում։

Դոնկերվուրթ D8 մոդելը վերանախագծվել է հիմնադիր Ջուպ Դոնկերվուրտի-ի կողմից։

Դոնկերվուրթ-ն իր մեքենաների համար օգտագործում է այնպիսի նյութեր, ինչպիսիք են ածխածնային մանրաթելից ամրացված պլաստիկը (CFRP) և այլ ժամանակակից կոմպոզիտային նյութեր։

Դոնկերվուրթ մեքենաները չեն օգտագործում հակակողպման արգելակման համակարգ (ABS) կամ էլեկտրոնային կայունության ծրագիր (ESP): Որպես ընտրանքներ առաջարկվում են միայն կարգավորվող քարշային կառավարում, շնչափողի ամբողջական անջատման ֆունկցիա և գործարկման կառավարում։

1978-ից 1996 թվականներին Դոնկերվուրթ-ի շարժիչներն աշխատում էին Ford-ի կողմից, իսկ 1996 թվականից դրանք աշխատում են բացառապես Audi-ի կողմից։

2022 թվականին ընկերությունը դադարեցրեց D8 արտադրական գիծը և թողարկեց նոր մոդել՝ F22:

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Ավտոմեքենաշինական ընկերություններ
Կատեգորիա:Ընկերություններ հիմնադրված 1978
Կատեգորիա:Նիդերլանդների ընկերություններ
Խազ-փուշ

**Խազ-փուշ,** Րաֆֆու պատմվածքներից է,  որը ներկայացնում է Թեհրանի թշվառների կյանքից մի դրվագ։ Պատմվածքը գրվել է 1886 թվականի հունիս-հուլիս ամիսներին, Թիֆլիսում։

## Տպագրման պատմություն
1886 թվականի սկզբից Րաֆֆին թողնում է «Մշակը» և սկսում է աշխատակցել «Արձագանքին»։ Այդ նույն թվականի փետրվարից սկսած շաբաթաթերթում տպագրվում է «Սամվել» պատմավեպը։ Շիրվանզադեն իր հուշերում պատմում է, որ «Արձագանքի» խմբագիր Ա. Հովհաննիսյանը սկսում է նեղսրտել, հետո դադարացնում է «Սամվելի» տպագրությունը և Րաֆֆուն՝ Շիրվանզադեի միջոցով, առաջարկում է «ձեռք քաշել երկարաշունչ և միտումնավոր գործերից» և սկսել գրել փոքրիկ պատմվածքներ։ «Խազ-փուշ» պատմվածքը  Ներկայացնելով խմբագրին այն հրապարակվում է «Արձագանքի» հուլիսի 20-ի և 27-ի համարներում։ Պատմվածքը տպագրվում է գերմաներեն, ռուսերեն։ Արշակ Չոպանյանը «Խազ-փուշը» վերածում է արևմտահայերենի։ Նախասովետական տարիներին ու նաև մեր օրերում պատմվածքը Ա. Տեր-Հովնանյանը, Համո Բեկնազարյանը և Գ. Բրագինսկին իրենց սցենարով և Համո Բեկնազարյանի բեմադրությամբ՝ էկրանավորում են Հայֆիլմ կինոստուդիայում։ Ֆիլմը բարձր գնահատականի է արժանանում։

## Սյուժե
Պատմվածքում ներկայացնում է Թեհրանի թշվառների կյանքից մի դրվագ։ Գործողությունների կենտրոնում Խազ-փուշերն են, նրանց այդպես էին անվանել մերկությունը ծաղրելու համար, քանի որ այդ գեղեցիկ, թանկագին մորթին հագնում էին միայն հարուստները։ Րաֆֆին ներկայացնում է Խազ-փուշերին, նրանց արտաքին տեսքն ու ապրելակերպը։ «Խազ-փուշերի» մեջ  աչքի էր ընկնում Ջաֆարը։ Նրա խնամակալության ներքո գտնվում էր մի երեխա, որին նա տվելէր իր ամբողջ սերը։ Եվ ահա մի երեկո, երբ քաղաքը ննջում էր, ծերունի Ահմադի առաջնորդությամբ Խազ-փուշերը հարձակվում են հարուստ հաջի Ռահիմի տան վրա և, մեղադրելով նրան իրենց աղքատության համար, սկսում են քանդել աղյուսները, կողոպտում նրան։ Օրը ուրբաթ էր և շահը գնալու էր ուխտատեղի։  Ոչ ոք չէր համարձակվում մոտենալ նրա ճանապարհին, սակայն բարեսիրտ թագավորը կանգնում է և սենեկապետերից մեկին ասում, որ գոհացնի աղքատներին, սակայն Ջաֆարն ասում է, որ նրանք փողի համար չեն անհանգստացնում թագավորին։ Նա պատմում է, որ սպանել են հաջի Ռահիմին և թագավորին են թողնում իրենց դատավճիռը։ Թագավորը ասում է, որ նրանք պատժի արժանի չեն և հանցավորն իր պատիժը կկրի։ Այս ամենից հետո մեծ վեզիրի դեմքը գունաթափվում է, իսկ թագավորը շարունակում է իր ճանապարհը։

## Կերպարներ
Ահմադ հայրիկ, Ջաֆար, հաջի Ռահիմ, թագավոր, վեզիր, սենեկապետ։

## Արտաքին հղումներ
* Պատմվածքի աուդիոտարբերակը

## Ծանոթագրություններ

Կատեգորիա:Վիքիպեդիա:ԵՊՀ ԻՄ հոդվածներ 2023
Կատեգորիա:Րաֆֆու պատմվածքներ
Ջեյք Ուեսլի Ռոջերս

**Ջեյք Ուեսլի Ռոջերս** (; ), ամերիկյան երգիչ և երգերի հեղինակ։

## Կենսագրություն
Ռոջերսը մեծացել է Օզարկ, Միսսուրի, որտեղ նա սովորել է կիթառ նվագել 6 տարեկանում և սկսել է նվագել դաշնամուր և ձայնային դասընթացներ 12 տարեկանում։ Ռոջերսը 5-րդ դասարանում սկսեց հանդես գալ թատերական բեմադրություններում և շուտով երգեր գրել։ Երիտասարդ տարիքում նա մասնակցում էր կերտող համերգների այնպիսի արտիստների համար, ինչպիսիք են Լեդի Գագան և Նելլի Ֆուրտադոն։ Ռոջերսը 6-րդ դասարանում հանդես եկավ որպես միասեռական, և թեև նրա ընտանիքը աջակցում էր, նա զգում էր, որ պետք է թաքցնի իր կողմնորոշումը իր հայրենի քաղաքի մշակութային կլիմայի պատճառով։

Ռոջերսը տեղափոխվեց Նեշվիլ 18 տարեկանում Բելմոնտի համալսարան-ում երգերի հեղինակություն սովորելու համար։ Ռոջերսն ավարտել է 2018թ։

## Կարիերա
### 2016–2020. Վաղ կարիերա
Ռոջերսը սկսեց ինքնուրույն երաժշտություն թողարկել 2016 թվականին, ինչը հանգեցրեց իր դեբյուտին ընդլայնված նվագում «Մշտադալար» 2017 թվականի հունիսին։ 2019 թվականի փետրվարին և մարտին, համապատասխանաբար, իր հաջորդ երկու «Հակոբը Աստվածաշնչից» և «Փոքրիկ թագուհի» սինգլները թողարկելուց հետո Ռոջերսը թողարկեց իր երկրորդ EP «Հոգևոր» 2019 թվականի ապրիլին, որին հաջորդեց եվրոպական շրջագայությունը և ելույթը BBC Radio 4 այդ աշնանը։

2020 թվականի նոյեմբերին Ռոջերսը նկարահանվել է «Ամենաերջանիկ սեզոնը» սաունդթրեք գործադիր պրոդյուսեր Ջասթին Տրանտեր-ում, ինչպես նաև մի շարք այլ ԼԳԲՏ երգերի հեղինակների և երգահանների։ արվեստագետներ։

### 2021–ներկայիս. Ուորներ Գրառումներ-ի ստորագրում
2021 թվականի մայիսին պարզվեց, որ Ռոջերսը պայմանագիր է կնքել Ուորներ Գրառումներ-ի հետ Տրանտերի դրոշմել Դեմք Գրառումներ-ի միջոցով։ Ռոջերսի մենեջեր Լուկաս Կանսոնան 2019 թվականին գրավեց Տրանտերի ուշադրությունը էլեկտրոնային նամակով, որտեղ կարևորվում էր Ռոջերսի «Հակոբը Աստվածաշնչից» երգի կենդանի կատարումը։ Տրանտերը Ռոջերսին բերեց Ուորներ Գրառումներ-ի գործադիր տնօրենի և համանախագահի Աարոն Բեյ-Շուկի ուշադրությանը, ով «գրավված էր» Ռոջերսի կենդանի կատարումով, և երկուսն էլ Ռոջերսի հետ պայմանագիր կնքեցին 2020 թվականի վերջին։ Անոնսին կից Ռոջերսը թողարկեց իր դեբյուտային «Սիրո կեսը» սինգլը։ Սինգլը, որը գրվել է Տրանտերի և Էրեն Կաննատայի հետ համատեղ, առաջին առաջարկն է Ռոջերսի առաջիկա 2021 թվականի EP-ից։ Ռոջերսը թողարկեց իր հաջորդ «Պահական» սինգլը 2020 թվականի հունիսին։ Ռոջերսն իր հեռուստատեսային դեբյուտը կատարեց 2021 թվականի հոկտեմբերի 5-ին «Ուշ շոու Ջեյմս Քորդենի հետ»-ում (7-րդ եթերաշրջան, Սերիա 17)՝ կատարելով «Սիրո կեսը» երգը։ Ռոջերսը հանդես կգա որպես Բեն Փլատ Հանդարտություն շրջագայությունը 2022 թվականի սեպտեմբերին և հոկտեմբերին։

## Սկավառակագրություն
* «Մշտադալար» («Evergreen») (2017)
* «Հոգևոր» («Spiritual») (2019)
* «Պլուտոն» («Pluto») (2021)
* «ՍԵՐ» («LOVE») (2022)

## Ծանոթագրություններ

## Արտաքին հղումներ

Կատեգորիա:21-րդ դարի ամերիկացի երգիչներ
Կատեգորիա:Ամերիկացի երգահաններ
Կատեգորիա:Ամերիկացի երգիչներ
Կատեգորիա:Ամերիկացի փոփ երգիչներ
Կատեգորիա:Ապրող անձինք
Վարիացիաներ

մինի|Ախ, ես քեզ կասեմ մայրիկ, վար․ 7
**Վարիացիաներ** ( – փոփոխություն), երաժշտական ստեղծագործություն, նաև երաժշտական ձև՝ հիմնված ավարտուն երաժշտական թեմայի և նրա բազմակի տարբերակվող կրկնությունների վրա (5–6-ից մինչև մի քանի տասնյակ)։ Կոչվում է նաև թեմա և վարիացիա, քանի որ թեմայի յուրաքանչյուր փոխակերպված, ձևափոխված կրկնությունն անվանում են վարիացիա։

Առանձին վարիացիայում բացահայտվում են թեմայի երաժշտական կերպարի տարբեր հատկանիշներ, կամ ստեղծվում են նոր կերպարներ՝ մեկ ընդհանուրի հիման վրա։ Վարիացիայում հաջորդաբար տարբերակվում, փոփոխվում են թեմայի գրեթե բոլոր առանձնահատկությունները՝ ֆակտուրան, մեղեդին, նվագակցությունը, ռիթմը, ձայնակարգը, տոնայնությունը, տեմպը, չափը, այդուհանդերձ, բոլոր վարիացիաներում թեման մնում է ճանաչելի։

Վարիացիաները հայտնի են ժողովրդական և պրոֆեսիոնալ երաժշտության մեջ։ 17-18-րդ դարերում վարիացիայում ավելի շատ ընդգծվել է կատարողական վիրտուոզային հատկանիշը, որի շնորհիվ առավել զարգացել, մշակվել է թեմայի ֆակտուրան՝ շարադրման կերպը։ Կարևորելով այդ հատկանիշը՝ հաճախ վարիացիաներ են գրվել այլ կոմպոզիտորի ստեղծագործության թեմաներով։ Ավելի ուշ կոմպոզիտորները ձգտել են վարիացիան միավորել ընդհանուր զարգացող բովանդակությամբ, որն էլ պահանջում է թեմայի առավել աճող ձևափոխումներ (ծավալի, բնույթի)՝ վարիացիայի միավորման, նրանց սահմանագծերի հարթեցման միջոցով։

Վարիացիաները կարող են լինել ինքնուրույն ստեղծագործություն (թեմա և վարիացիա), նաև խոշոր ձևի ստեղծագործության (սոնատ, սիմֆոնիա և այլն) մաս։ Այն վարիացիան, որոնց թեմայի հիմնական հատկանիշներն էականորեն չեն փոփոխվում, կոչվում են *խիստ* (դասական երաժշտություն), մեծ փոփոխությունների դեպքում՝ *ազատ* (ռոմանտիկ. և ավելի ուշ դարաշրջանների երաժշտություն)։

Ազատ վարիացիա են Ռ. Շումանի «Սիմֆոնիկ էտյուդները», Ա. Բաբաջանյանի «Հերոսական բալլադը», Է. Միրզոյանի լարային կվարտետը, Է. Արիստակեսյանի «Ֆանտաստիկ վարիացիաները» և այլն։

Միմյանց հաջորդող 2 թեմայի հիման վրա գրված վարիացիաներն անվանվում են *կրկնակի*, որի դեպքում վարիացիայում փոխընդմեջ տարբերակվում են 1-ին, ապա՝ 2-րդ թեմաները։ Վարիացիոն զարգացման սկզբունքներից է նաև որևէ ձայնում անփոփոխ կրկնվող թեմայի ուղեկցումը նոր մեղեդիներով։ Եթե այդպիսի վարիացիայում անընդմեջ կրկնվող թեման շարադրվում է ներքևի ձայնում՝ բասում, ձևը կոչվում է վարիացիա՝ օստինատո բասի հիման վրա (վարիացիա basso ostinato), եթե կրկնվող մեղեդին շարադրվում է վերևի ձայնում՝ սոպրանոյում՝ վարիացիա՝ օստինատո սոպրանոյի հիման վրա (վարիացիա soprano ostinato)։ Վերջինի ցայտուն օրինակներից է Մ. Ի. Գլինկայի «Կամարինյանը»։

## Ծանոթագրություններ

## Գրականություն
* Դերոյան Վ., Երաժշտական ստեղծագործության վերլուծություն, Ե., 1985:
* Протопопов Вл., Вариационные процессы в музыкальной форме, М., 1967․
* Кюрегян Т. Форма в музыке XVII—XX веков. М., 1998. ISBN 5-89144-068-7
*  
* Фраёнов В. Музыкальная форма. Курс лекций. М., 2003. ISBN 5-89598-137-2
* Холопова В. Формы музыкальных произведений. Санкт-Петербург, «Лань», 1999. ISBN 5-8114-0032-2

Կատեգորիա:Երաժշտագիտություն
Կատեգորիա:Երաժշտական եզրույթներ
Արզնի օդանավակայան

**Արզնիի օդանավակայան,** (նախկինում հայտնի նաև՝ **Եղվարդի օդանավակայան**), ռազմական օդակայան Նոր Հաճն քաղաքի մոտ, Երևանից 13 կմ հյուսիս և Արզնիից 2 կմ արևմուտք։

Օդանավակայանը ծառայում է որպես Արմենակ Խանփերյանցի անվան ռազմական ավիացիոն համալսարանի ուսումնական բազա։ Այն պատկանում է Հայաստանի պաշտպանության նախարարությանը։ Օդանավակայանում տեղի են ունենում ուսումնամարզական վարժանքներ և ռազմական ցուցահանդեսներ, ինչպես նաև հեռակառավարվող ինքնաթիռների միջոցառումներ։ Օդանավակայանում ներկայումս տեղակայված են մի քանի Անտոնով Ան-2, Յակովլև Յակ-52 և Piper Archer ինքնաթիռներ, ինչպես նաև մի քանի Մի-2 ուղղաթիռներ, որոնք օգտագործվում են ուսուցման համար։

Կառավարության 2022 թվականի որոշմամբ օդանավակայանը կծառայի միայն ռազմական նպատակով։

## Տես նաև
* Հայաստանի օդանավակայանների ցանկ
* Հայաստանի զինված ուժեր
* Տրանսպորտ Հայաստանում

## Ծանոթագրություններ

Կատեգորիա:Բնօրինակում անաղբյուր հոդվածներ
Կատեգորիա:Կոտայքի մարզի շենքեր և կառույցներ
Կատեգորիա:Հայաստանի օդանավակայաններ
Նատյուրմորտ վարագույրով

**«Նատյուրմորտ վարագույրով»**, Պոլ Սեզանի նկարը, որը ներկայում ընդգրկված է Էրմիտաժի հավաքածուում։

Այս նկարում Սեզանը պատկերել է բուսական զարդանախշով գործվածք, ծաղիկներով նկարազարդված սպիտակ սափոր, երկու ափսեների վրա խնձորներ և նարինջներ, ճմրթված բաց գույնի սփռոց և ճմրթված կիսաթափանցիկ անձեռոցիկ... Սեղանը թվում է ուռուցիկ և մի կողմից բարձրացված։ Արվեստաբան Ա. Դուբեշկոն նշում է. «Սեզանը միտումնավոր է նման խախտում թույլ տալիս հեռանկարում՝ որպես սովորական ակադեմիական նատյուրմորտից հրաժարվելու նշան, որտեղ բոլոր առարկաները դիտարկվում են մեկ անկյան տակ»։ Էրմիտաժի աշխատակիցները նշում են, որ «միևնույն ժամանակ նկարում գերիշխում է ձևերի և գույների հավասարակշռությունը, ինչը ստեղծում է այս նյութական աշխարհի ամբողջականության և կայունության տպավորություն»։

Պետական էրմիտաժի արևմտաեվրոպական կերպարվեստի բաժնի գլխավոր գիտաշխատող, արվեստի պատմության դոկտոր Ալբերտ Կոստենևիչը, 19-20-րդ դարի սկզբի ֆրանսիական արվեստին նվիրված իր էսսեում նկարագրելով նկարը, նշել է.
Ծավալի զգացողություն ստեղծելու համար Սեզանը չի ավելացնում ոչ սև, ոչ սպիտակ։ Օգտագործելով իմպրեսիոնիստների զենքը՝ մաքուր գույնը, բայց այն յուրովի օգտագործելով՝ նա կառուցում է նարնջի ձև՝ հաջորդաբար դասավորելով դեղին, նարնջագույն, կարմիր, մանուշակագույն վրձնահարվածներն այնպիսի հերթականությամբ, որ դրանց համադրությունից ծնվի գունդ, որը չի ծառայում որպես ինչ-որ առանձին նարնջի կրկնություն, այլ դառնում է գեղանկարչական մատերիայի թանկարժեք թանձրուկ։

Նկարը ձեռք է բերել մոսկովյան վաճառական և կոլեկցիոներ Իվան Մորոզովը։ Հոկտեմբերյան հեղափոխությունից հետո նրա հավաքածուն ազգայնացվել է, և այս նկարը, ի թիվս այլոց, հայտնվել է Նոր արևմտյան արվեստի պետական թանգարանում, իսկ 1948 թվայանին թանգարանի լուծարումից հետո այն փոխանցվել է Պետական էրմիտաժին։ 2014 թվականի վերջից ցուցադրվում է Գլխավոր շտաբի շենքում (դահլիճ 410)՝ Սերգեյ Շչուկինի և Մորոզով եղբայրների հիշատակին նվիրված պատկերասրահում։
thumb|left|Նատյուրմորտ (էտյուդ), 1892-1894 թվականներ, Բառնսի ֆոնդ
Բառնսի հիմնադրամի թանգարանում (Փենսիլվանիա, ԱՄՆ) պահվում է 1892-1894 թվականներով թվագրվող «Նատյուրմորտ վարագույրով» անավարտ էտյուդը, որից երևում է, որ նկարի վերջնական տարբերակը ենթարկվել է փոփոխությունների սկզբնական մտահղացման համեմատ։

## Ծանոթագրություններ

Կատեգորիա:1895 նկարներ
Կատեգորիա:Էրմիտաժի նկարներ
Կատեգորիա:Պոլ Սեզանի նկարներ
Սուրբ Գրիգոր Լուսավորիչ եկեղեցի (Քըրըքհան)

**Սուրբ Գրիգոր Լուսավորիչ**, հայկական ավերված եկեղեցի Թուրքիայի Հաթայի մարզի Քըրըքհան շրջանում, որը կառուցվել է 1840-ական թվականներին։ Եկեղեցին անավարտ վերակառուցվել է 1977 թվականին։ Եկեղեցին ավերվել է 2023 թվականի երկրաշարժից։

## Ավերում
2023 թվականի փետրվարի 6-ին Թուրքիայի հարավային և Սիրիայի հյուսիսային հատվածում տեղի ունեցան ավերիչ երկրաշարժերի շարք, որոնց հետևանքով տուժեցին նաև տարածաշրջանի հայկական կառույցները։ Պոլսո հայոց պատրիարքությունը հայտարարություն է տարածել Հաթայ նահանգի հայկական եկեղեցիների իրավիճակի վերաբերյալ։ Ըստ այդ հայտարարության՝ Քըրըքհանի Սուրբ Գրիգոր Լուսավորիչ եկեղեցին հիմնովին ավերվել է։

Պատրիարքության հայտարարության մեջ ասվում է, որ եկեղեցու տանիքը փլուզված էր մինչև երկրաշարժը։ Նախատեսվում էր վերանորոգել այն և բացել պաշտամունքի համար։ Երկրաշարժերից հետո, ցավոք, եկեղեցին հիմնովին ավերվել է։

## Ծանոթագրություններ

Կատեգորիա:19-րդ դարի հայկական վանքեր և եկեղեցիներ
Կատեգորիա:Հաթայի մարզի հայկական վանքեր և եկեղեցիներ
Կատեգորիա:Եկեղեցիներ այբբենական կարգով
Կատեգորիա:Կոստանդնուպոլսի հայոց պատրիարքության վանքեր և եկեղեցիներ
KDWin

**KDWin֊ը** *(Keyboard Driver for Windows, [[հայերեն]]՝  Ստեղնաշարի [[:en:Device_driver|դրայվեր]] Windows-ի համար*) հայերեն և մի շարք այլ լեզուների ստեղնաշարային դասավորություններ սպասարկող անվճար ծրագիր է, որը ստեղծվել է Ռաֆիկ Մարությանի կողմից։

## Պատմություն
2000 թվականին թողարկվեց KDWin 3.01-ի բետա տարբերակը, որը նախատեսված էր Windows 95, 98, 2000, ME և XP օպերացիոն համակարգերի համար։ 2010 թվականին թողարկվեց KDWin 2010֊ը Windows Vista և Windows 7 համակարգերի համար։ KDWin 2014-ը ծրագրի վերջին պաշտոնական հրատարակված տարբերակն է։

## Կեղծ թողարկումներ (2015, 2017 և այլն)
Համացանցում տարածված են KDWin-ի փոփոխված՝ շատ դեպքերում վիրուսներ պարունակող տարբերակներ: *(օրինակ KDWin 4.0, KDWin 2015, KDWin 2016, KDWin 2017 և համանման այլ կեղծ տարբերակներ)*:

## Տես նաև
* Ռաֆիկ Մարության
## Ծանոթագրություններ

Կատեգորիա:2000
Օնա Բատլյե

**Օնա Բատլյե Պասկուալ** (, ), իսպանացի ֆուտբոլիստ, «Մանչեսթեր Յունայթեդի» կանանց թիմի և Իսպանիայի կանանց հավաքականի եզրային պաշտպան։

## Ակումբային կարիերա
Ծնվել է Վիլասար դե Մար քաղաքում, որտեղ էլ սկսել է ֆուտբոլ խաղալ համանուն ակումբի երիտասարդական թիմում։ 2011 թվականին նրան նկատել են «Բարսելոնայի» սկաուտները, որից հետո նա միացել է ակումբի ֆուտբոլային ակադեմիային։

2017 թվականի հուլիսին տեղափոխվել է «Մադրիդ» ակումբ։ 2017 թվականի սեպտեմբերի 3-ին նա իր նորամուտը նշեց ակումբի կազմում «Լևանտեի» դեմ կանանց Պրիմերայի խաղում։ Ընդհանուր առմամբ, 2017/18 մրցաշրջանում նա իր թիմի 30 խաղերից 28-ն է անցկացրել առաջնության շրջանակներում, իսկ «Մադրիդը» մրցաշրջանն ավարտել է 10-րդ տեղում։

2018 թվականի հունիսին տեղափոխվել է «Լևանտե»։ 2018 թվականի օգոստոսին մինչև 20 տարեկան աղջիկների աշխարհի առաջնությունում ստացած վնասվածքի պատճառով նրա դեբյուտը ակումբում տեղի ունեցավ միայն 2018 թվականի դեկտեմբերի 5-ին Մադրիդի դեմ խաղում։ Երկու մրցաշրջանում «Լեւանտեի» կազմում նա Իսպանիայի առաջնությունում անցկացրել է 39 հանդիպում եւ դարձել 3 գոլի հեղինակ։

2020 թվականի հուլիսի 13-ին Նա Բատլիեն երկու տարվա պայմանագիր է կնքել անգլիական «Մանչեսթեր Յունայթեդ» ակումբի հետ։ 2020 թվականի սեպտեմբերի 6-ին նա իր նորամուտը նշեց «Յունայթեդի »հիմնական կազմում՝ «Չելսիի» դեմ Կանանց սուպերլիգայի խաղում։  2020/21 մրցաշրջանում նա թիմի կազմում անցկացրել է 23 հանդիպում (այդ թվում՝ 19-ը առաջնությունում) և ճանաչվել է մրցաշրջանի լավագույն խաղացող «Մանչեսթեր Յունայթեդի» կանանց թիմի կազմում։

## Կարիերան հավաքականում
Հանդես է եկել Իսպանիայի մինչև 17, մինչև 19 և մինչև 20 հավաքականներում։ Նա խաղացել է հինգ խոշոր երիտասարդական մրցաշարերում՝ Եվրոպայի մինչև 17 տարեկանների երկու առաջնություններ (2015 և 2016), 2016 թվականի մինչև 17 տարեկանների աշխարհի առաջնությունում, 2017 թվականի մինչև 19 տարեկանների Եվրոպայի առաջնությունում և 2018 թվականի մինչև 20 տարեկանների աշխարհի առաջնությունում։

2019 թվականի մայիսի 17-ին նա իր նորամուտը նշեց Իսպանիայի կանանց առաջին հավաքականում՝ Կամերունի հավաքականի դեմ ընկերական խաղում։

## Ձեռքբերումներ
; Իսպանիայի հավաքական (մինչև 17)
* Եվրոպայի մինչև 17 տարեկանների առաջնության հաղթող, 2015 թվական
* մինչև 17 տարեկանների Եվրոպայի առաջնության եզրափակիչ, 2016 թվական
* Երրորդ տեղը մինչև 17 տարեկանների աշխարհի առաջնությունում, 2016 թվական

**Իսպանիայի հավաքական (մինչև 19)**

* մինչև 19 տարեկանների Եվրոպայի առաջնության հաղթող։

;
; Իսպանիայի հավաքական (մինչև 20)
* մինչև 20 տարեկանների աշխարհի առաջնության եզրափակիչ, 2018 թվական

## Ծանոթագրություններ

## Արտաքին հղումներ
* Профиль футболистки на официальном сайте «Манчестер Юнайтед»

Կատեգորիա:Իսպանացի կին ֆուտբոլիստներ
Կատեգորիա:Կանանց ֆուտբոլի պաշտպաններ
Կատեգորիա:Բարսելոնայի ֆուտբոլիստներ
Կատեգորիա:Լևանտեի ֆուտբոլիստներ
Կատեգորիա:Մանչեսթեր Յունայթեդի ֆուտբոլիստներ
Բագատել

**Բագատել** (, փոքր նրբագեղ իր), կատարման համար ոչ բարդ, փոքր պիես, մանրանվագ՝ որևէ գործիքի (հիմնականում՝ դաշնամուրի) կամ գործիքի անսամբլի համար։

Եզրույթն առաջին անգամ օգտագործել է Ֆրանսուա Կուպերենը («Lesbagatelles» կլավեսինի համար, 1717 թվական)։ Լյուդվիգ վան Բեթհովենի նրան հաջորդող կոմպոզիտորների ստեղծագործություններում բագատելը վերածվել է գործիքային ժանրի։
 
Բագատելներ են գրել Ֆերենց Լիստը, Բելա Բարտոկը, Անտոն Վեբերնը, Յան Սիբելիուսը, Անտոնին Դվորժակը, Անատոլի Լյադովը, Տիգրան Մանսուրյանը («Հինգ բագատել» դաշնամուրային տրիոյի համար, 1985 թվական), Աշոտ Սաթյանը («Վեց բագատել» դաշնամուրի համար, 1982 թվական) և ուրիշներ։

Կատեգորիա:Դասական երաժշտության ժանրեր
Կատեգորիա:Երաժշտական եզրույթներ
Կատեգորիա:Ֆրանսերեն բառեր և արտահայտություններ
Մաքրավան

**Մաքրավան,** թաղամաս Հրազդան քաղաքում, որը նախկինում եղել է գյուղ Կոտայքի մարզում։ Պետության տարածքային փոփոխությունների մասին ՀԽՍՀ Գերագույն խորհրդի 1963 թվականի հունվարի 12-ի որոշմամբ Հրազդան քաղաքի կազմում միավորվել են Աթարբեկյան, Կաքավաձոր, Ջրառատ և Մաքրավան գյուղերը։ 
մինի|Մաքրավանքի Աստվածածին եկեղեցին (13-րդ դար) և մատուռը (11-րդ դար)։
Մաքրավանում է գտնվում 10-ից 13-րդ դարերի Մաքրավանք վանքը։

## Տես նաև
* Կոտայքի մարզ

## Ծանոթագրություններ

Կատեգորիա:Կոտայքի մարզի բնակավայրեր
Կատեգորիա:Հրազդան (քաղաք)
Կաքավաձոր (Կոտայք)

**Կաքավաձոր** (հնում`Ֆառուղ), թաղամաս Կոտայքի մարզի Հրազդան քաղաքում, որը նախկինում եղել է գյուղ։ Պետության տարածքային փոփոխությունների մասին ՀԽՍՀ Գերագույն խորհրդի 1963 թվականի հունվարի 12-ի որոշմամբ Հրազդան քաղաքի կազմում միավորվել են Աթարբեկյան, Կաքավաձոր, Ջրառատ և Մաքրավան գյուղերը։

Կաքավաձորից հյուսիս գտնվում են Սուրբ Աստվածածնի ավերակները, Վերին Վանքի մատուռը և բլրի վրա գտնվող գերեզմանատանը (հյուսիս-արևմուտք) մատուռը։

Տեղի բնակչությունը գաղթել է Վան քաղաքից՝ 1915 թվականի Հայոց ցեղասպանության հետևանքով։

## Պատկերասրահ

Պատկեր:Kakavadzor (Kotayk) Chapel.JPG|Մատուռ բլրի գագաթին գերեզմանատան վրա:
Պատկեր:Kakavadzor (Kotayk) Verin Vank.JPG|Վերին վանք (Վերին վանք)


## Տես նաև
* Կոտայքի մարզ

## Ծանոթագրություններ

Կատեգորիա:Կոտայքի մարզի բնակավայրեր
Գեղամ Ֆլջյան

**Գեղամ Գևորգի Ֆլջյան** (), խորհրդային հայ կլառնետահար, մանկավարժ։
 
## Կենսագրություն
1927 թվականից սովորել է Լենինականի երաժշտական դպրոցում։ 1939 թվականին ավարտել է Երևանի երաժշտական ուսումնարանը և ընդունվել Երևանի պետական կոնսերվատորիա (Զավեն Վարդանյանի դասարան), որն ավարտել է 1948 թվականին (1941 թվականին ծառայել է Կարմիր բանակում)։ 1936-1940 թվականներին աշխատել է Սունդուկյանի անվան թատրոնի նվագախմբում, 1941-1955, 1958-1962 թվականներին և 1966 թվականից  եղել է  ՀԽՍՀ սիմֆոնիկ նվագախմբի մենակատար։

Ավելի քան քսան տարի զբաղվել է նաև մանկավարժական գործունեությամբ․ 1939-1942 թվականներին եղել է Երևանի տասնամյա երաժշտական դպրոցի, 1942-1947 թվականներին՝ երաժշտական տեխնիկումի, 1946-1948 թվականներին ՝ Լենինականի երաժշտական դպրոցի, 1947-1966 թվականներին՝ Երևանի Կոմիտասի անվան կոնսերվատորիայի, 1963-1965 թվականներին՝ Սայաթ-Նովայի անվան երաժշտական դպրոցի ուսուցիչ։

## Աղբյուրներ
* Барсамян А. Кафедра духовых инструментов Ергосконсерватории им. Комитаса // Музыкальная Армения. — 2002. — № 2(6).
* Волшебный кларнет маэстро Флджяна: Наши замечательные соотечественники // Голос Армении. — 1998, 28 марта.
* Флджян Гегам Георгиевич — статья в издании «Энциклопедия кларнета: Энциклопедический биографический словарь музыкантов-исполнителей на кларнете».

Կատեգորիա:Հայ կլառնետահարներ
Կատեգորիա:Մանկավարժներ այբբենական կարգով
Կատեգորիա:Ռոմանոս Մելիքյանի անվան պետական երաժշտական քոլեջի շրջանավարտներ
Կատեգորիա:Հայ երաժիշտներ
Կատեգորիա:Հայ մանկավարժներ
Հեկտոր Կանայան

**Հեկտոր Վազգենի Կանայան** (), խորհրդային զինվորական երաժիշտ, կոմպոզիտոր և դիրիժոր, երաժշտության ուսուցիչ։ ՌԽՖՍՀ վաստակավոր արտիստ (1974)։ Ռազմավարական նշանակության հրթիռային զորքերի «Կարմիր աստղ» երգի-պարի անսամբլի հիմնադիր և գեղարվեստական ղեկավար (1977-1981), փոխգնդապետ։

## Կենսագրություն
1951 թվականին ավարտել է Թբիլիսիի Փալիաշվիլիի անվան երաժշտական ուսումնարանը, 1955 թվականին՝ Զինվորական դիրիժորների ինստիտուտը։ 1955-1977 թվականներին եղել է զինվորական նվագախմբերի դիրիժոր։ 1977 թվականին ստեղծել է Ռազմավարական նշանակության  հրթիռային զորքերի «Կարմիր աստղ» երգի-պարի անսամբլը։ 1977-1981 թվականներին եղել է այդ համույթի գեղարվեստական ղեկավարը։ 1981-1986 թվականներին եղել է Գերմանիայում (Դրեզդեն) Խորհրդային զորքերի խմբի 1-ին գվարդիական տանկային բանակի երգի-պարի անսամբլի գեղարվեստական ղեկավարը։

1986 թվականից թոշակի է անցել։ 1986-2006 թվականներին եղել է Մոսկվայի պետական երաժշտական ինստիտուտին կից Յու. Շապորինի անվան երաժշտական դպրոցի տնօրեն-պրոռեկտոր, որտեղ աշխատել է նաև որպես սաքսոֆոնի ուսուցիչ։

Մահացել է 2015 թվականի օգոստոսի 21-ին։ Աճյունասափորը թաղված է Վվեդենսկոե գերեզմանատանը։

## Ծանոթագրություններ

Կատեգորիա:Հայ կլառնետահարներ
Կատեգորիա:Խորհրդային կոմպոզիտորներ
Կատեգորիա:Ռուս կոմպոզիտորներ
Կատեգորիա:Մանկավարժներ այբբենական կարգով
Կատեգորիա:Կոմպոզիտորներ այբբենական կարգով
Կատեգորիա:Հայ կոմպոզիտորներ
Կատեգորիա:Հայ դիրիժորներ
Կատեգորիա:Հայ մանկավարժներ
Կատեգորիա:Հայ փոխգնդապետներ
Կատեգորիա:Հայ երաժիշտներ
Կատեգորիա:Դպրոցի տնօրեններ
Կատեգորիա:Բնօրինակում անաղբյուր հոդվածներ
Պիրկո Վախտերո

**Պիրկո Վախտերո** (, ), ֆինն փոստային նամականիշերի նկարչուհի, դիզայներ և զինանշանագետ։

## Կենսագրություն
Պիրկո Վախտերոն ծնվել է 1936 թվականին, Քեուրու քաղաքում։ Նա համարվում է Ֆինլանդիայի ամենաճանաչված նամականիշերի նկարիչներից մեկը։ Նա հեղինակ է մի շարք ֆիննական փոստային նամականիշերի և արժեթղթերի։

Պիրկո Վախտերոն իր առաջին նամականիշը ստեղծել է 1972 թվականին՝ ի պատիվ Ֆինլանդիայի ազգային թատրոնի 100-ամյակի։ Դրանից հետո նա ստեղծել է մոտ հարյուր քառասուն ֆիննական նամականիշ։ Դրանից բացի նա նաև նախագծել է փոստային նամականիշներ այլ երկրների համար՝ Վենեսուելա, Դանիա, Իսլանդիա, Կոստա Ռիկա, Քուվեյթ, Լիբանան, Նորվեգիա, Սալվադոր, Շվեդիա և այլն։ Նրան են պատկանում առաջին ֆիննական Սուրբ Ծննդյան նամականիշերը (1973)։ Վախտերոն առաջիններից էր, որը ստեղծել է Ալանդյան կղզիների նամականիշերը։

Պիրկո Վախտերոյի աշխատանքները արժանացել են բազմաթիվ միջազգային մրցանակների և մի քանի անգամ արժանացել են Ֆինլանդիայի ամենագեղեցիկ նամականիշներ անվանակարգին։

## Պիրկո Վախտերոյի աշխատանքները

File:National-Theatre-1972.jpg|1972
File:Joulu 1973.jpg|Առաջին ֆիննական Սուրբ Ծննդյան նամականիշեր973
File:Joulu 1974.jpg|1974
File:Joulu 1975.jpg|1975
File:Joulu 1976.jpg|1976
File:Joulu 1977.jpg|1977
File:Joulu 1978.jpg|1978
File:Joulu 1979.jpg|1979
File:Joulu 1980-1.jpg|1980
File:Joulu 1980-2.jpg|1980
File:Joulu 1981-1.jpg|1981
File:Joulu 1982-1.jpg|1982
File:Joulu 1982-2.jpg|1982
File:Joulu 1983-1.jpg|1983
File:Joulu 1983-2.jpg|1983
File:Joulu 1984.jpg|1984
File:Joulu 1985-1.jpg|1985
File:Joulu 1985-2.jpg|1985


## Ծանոթագրություններ

## Արտաքին հղումներ
* Pirkko Vahtero

Կատեգորիա:20-րդ դարի նկարչուհիներ
Կատեգորիա:21-րդ դարի կին արվեստագետներ
Կատեգորիա:Ֆինն նկարչուհիներ
Կատեգորիա:Բնօրինակում անաղբյուր հոդվածներ
Կատեգորիա:Նամականիշերի դիզայներներ
Կատեգորիա:Գրաֆիկական դիզայներներ
Խաչատրյանի անվան պետական քառյակ

**Խաչատրյանի անվան պետական քառյակ,** Զարեհ Սահակյանցի հիմնած պետական քառյակ։

## Պատմություն
Քառյակը հիմնադրվել է 1982 թվականին Երևանում, ջութակահար և ալտահար, ԽՍՀՄ արվեստի վաստակավոր գործիչ Զարեհ Սահակյանցի կողմից։ Քառյակի ղեկավարը 1985 թվականից հանդիսացել է Արտաշես Մկրտչյանը։ Քառյակը մասնակցել է ԱՄՆ-ում, Ռուսաստանում, Եվրոպայում, Աֆրիկայում տեղի ունեցած մի շարք միջազգային երաժշտական փառատոների։ 2004 թվականին քառյակը վերակազմավորել է ալտահար Վաչե Հովեյանը, որը նաև հանդիսացել է քառյակի գեզարվեստական ղեկավարը։ Քառյակի կազմում հանդես են եկել Մարի Մարգարյանը (1-ին ջութակ), Հայկ Վարդանյանը (2-րդ ջութակ), Արամ Թալալյանը թավջութակ։ Քառյակը Հայաստանում հանդես է գալիս փառատոների ու համերգների ժամանակ, հյուրախաղերով շրջագայել է Միջին Արևելքում, Կիպրոսում, Իտալիայում և այլ երկրներում։ Նրա երկացանկում տեղ են գտել հայ և եվրոպացի կոմպոզիտորների ստեղծագործությունից։ Քառյակը վարպետության դասեր է անցկացնում Հայաստանում և ԱՊՀ երկրներում։

## Միջազգային փառատոներ
*«Սպիտակ գիշերներ» (Սանկտ Պետերբուրգ)
*«Ալ-Բուստան» (Լիբանան)
*«Վերբիե» (Շվեյցարիա)

## Ծանոթագրություններ

Կատեգորիա:1982 հիմնադրված երաժշտական խմբեր
Կատեգորիա:Հայկական երաժշտական խմբեր
Կատեգորիա:Քառյակներ
Arkane Studios

**Arkane Studios**, ֆրանսիական ընկերություն, որը զբաղվում է համակարգչային խաղերի մշակմամբ, հիմնադրվել է 1999 թվականին։ Ընկերության գլխավոր գրասենյակը տեղակայված է Լիոն քաղաքում, իսկ 2006 թվականի ամռանը ընկերությունը բացեց մասանճյուղ Օստին քաղաքում (ԱՄՆ)։

## Պատմություն
Ընկերության հիմնադիրը ծրագրավորող Ռաֆայել Կոլանտոնին է։ Իր կարիերան Կոլանտոնին սկսել է Electronic Arts-ի ֆրանսիական մասնաճյուղում։ 1990-ական թվականներին նա հեռացավ EA-ից և հիմնեց սեփական ստուդիան։

Ընկերության առաջին խաղը թողարկվեց 2002 թվականին, այն կրում էր Arx Fatalis անվանումը և մշակված էր ընկերության սեփական խաղային շարժիչի հիման վրա։ Arkane Studios-ը չկարողացավ հեշությամբ գտնել հրատարակիչ։ Arx Fatalis խաղը խաղացողների և քննադատների կողմից արժանացավ դրական արձագանքների, ինչն էլ հնարավորություն տվեց Arkane Studios-ին շարունակել աշխատանքները։

Ավելի մեծ հայտնիություն ստացավ ընկերության երկրորդ նախագիծը Dark Messiah of Might and Magic, որը պատվիրել էր Ubisoft ընկերությունը։ Խաղի թողարկումից հետո Կոլանտոնին տեղափոխվեց ԱՄՆ և այնտեղ հիմնադրեց ընկերության մասնաճյուղը։

2006 թվականի դեկտեմբերին ընկերությունը ցուցադրեց The Crossing խաղը, որի մշակումը ֆինանսական խնդիրների պատճառով կասեցվեց 2009 թվականին։

2010 թվականին ընկերությունը գնվեց ZeniMax Media-ի կողմից, որը Bethesda Softworks և id Software տերն էր։ Կոլանտոնին հայտարարեց, որ Bethesda և Arkane Studios ընկերությունները իրար նման են, հաշվի առնելով Arx Fatalis և The Elder Scrolls խաղերը։

2011 թվականի հուլիսին ստուդիան ցուցադրեց իր նոր նախագիծը՝  Dishonored-ը, որը թողարկվեց 2012 թվականի հոկտեմբերի 9-ին։ Խաղը գրանցեց մեծ հաջողությունները ինչն էլ ոգևորեց  Arkane Studios-ին խաղի շարունակության մշակման հարցում։ Dishonored 2 խաղը թողարկվեց 2016 թվականի նոյեմբերին, և նույնպես ստացավ դրական արձագանքներ։ Միարժամանակ ընկերությունը աշխատում էր Prey խաղի վերաթողարկման վրա։ Այսպիսով խաղը թողարկվեց 2017 թվականի մայիսին։

## Խաղերի ցանկ

## Ծանոթագրություններ

Կատեգորիա:Համակարգչային խաղեր
Կատեգորիա:Ստուդիաներ
Կատեգորիա:1999 հիմնադրումներ
Կատեգորիա:Լիոն
Կատեգորիա:Համակարգչային խաղեր արտադրողներ այբբենական կարգով